Jy kan óf speel met die letters en woorde óf met sinsnedes, uitdrukkings of selfs gedigte wat jy uit hout of viniel laat sny en teen die muur kan vasplak, of jy kan dit sommer direk op die mure verf.
'n Minder permanente opsie is egter om met dieselfde effek op skilderdoek te speel sodat jy dit maklik kan verskuif of kan verander as jy sou wou. Marlize wys ons hoe.
rekenaar en drukker, om die woorde of letters uit te druk in die regte lettertipe en groottes soos jy verkies
Begin deur jou skilderdoek met die koerantpapier oor te trek. Verf 'n lekker dik laag houtgom oor die hele doek en lê die koerantpapier versigtig bo-op neer. Maak seker dat die koerantpapier ver genoeg oor die rande van die doek steek sodat dit die kante ook sal bedek wanneer jy dit omvou. Die koerantpapier skep ŉ heerlike gevoel.
Terwyl die gom droog word, kan jy besluit watter letters of woorde jy gaan gebruik en kan jy dit solank met behulp van die rekenaar op gewone wit papier uitdruk.
Spuit die hele skilderdoek egalig met die spuitverf in 'n kleur van jou keuse, Marlize gebruik “post box red”.
Laat die verf goed droog word en trek dan versigtig die letters af om die koerantpapier te ontbloot.
Daar het jy nou jou eie kontemporêre kunswerk waarvan jy hope variasies kan maak deur net met verskillende lettertipes of woorde, agtergronde of kleur te speel.